Lisa er medlem av Mensa, noe som viser at hun er meget intelligent. De første tegnene på høy intelligens kom tidlig; hennes første bokstavklosser stavet (norsk: stjerne), og hun fullførte et stort puslespill av Taj Mahal. En gang da det var streik på skolen hadde Lisa sitt eget «førstehjelpskrin». Det inneholdt masse faktastoff, prøver og opptak fra timene. Hennes beste karakter er offisielt A+++ (hun jukset på prøven og forandret karakteren til F senere) og den dårligste er antageligvis en B. Hun snakker flytende italiensk som hun lærte av Milhouse, litt fransk og noe tysk. Hun forstår kinesisk (men kan ikke lese det) og spansk. Lisa jobber hardt med skolearbeidet og ønsker å nå langt, samtidig som hun sliter med å ha rykte som nerd. På en ferietur med familien klarte hun endelig å få seg noen kule venner, som hun trodde hun mistet da Bart avslørte sannheten om at hun er en skolestreber og lesehest.